Stellies koning in sewes | Netwerk24
Stellies koning in sewes
Die Hoërskool Stellenberg se span wys hul vreugde ná hulle as die kampioene gekroon is in ’n naelbyt-eindstryd teen die gasheerskool, D.F. Malan.FOTO: carina roux
’n Drie in die doodsnikke van die eindstryd het die Hoërskool Stellenberg verlede Woensdag in Bellville TygerBurger en King Cars se seweman-rugbytoernooi vir o.19-spanne in die Tygerbergstreek laat wen.
Stellenberg en D.F. Malan het goed opgeweeg in die eindstryd en toe DFM kort voor die einde die voortou neem, het dit gelyk of hy vir die eerste keer as die kampioen gekroon sou word. Maar die Stellies het in die laaste sekondes teruggeslaan om met 28-24 te seëvier.
Die volledige uitslae is: Afdelings 1 en 2: Brackenfell 21, De Kuilen 7; D.F. Malan 34, HTS Bellville 5; Scottsdene 24, Tygerberg-klub 0; D.F. Malan 20, Tygerberg-klub 14; De Kuilen 28, HTS Bellville 0; Brackenfell 17, Scottsdene 0; De Kuilen 14, Tygerberg-klub 7; Scottsdene 14, HTS Bellville 10; Brackenfell 33, D.F. Malan 28.
Afdelings 3 en 4: Stellenberg 53, Melkbosstrand 0; Bellville-Suid 26, HS Bellville 10; HS Tygerberg 42, Milnerton 0; Bellville-Suid 19, HS Tygerberg 19; Milnerton 36, Melkbosstrand 0; Stellenberg 35, HS Bellville 12; Stellenberg 22, HS Tygerberg 17; HS Bellville 40, Milnerton 5; Bellville-Suid 73, Melkbosstrand 0.
Halfeindronde: Trofee: Stellenberg 19, Brackenfell 17; D.F. Malan 17, HS Tygerberg 7. Plaat: HS Bellville 17, De Kuilen 7; Bellville-Suid 56, Tygerberg-klub 0.
Eindstryde: Trofee: Stellenberg 28, D.F. Malan 24. Plaat: Bellville-Suid 19, HS Bellville 14.
. By HS Brackenfell se Netwerk-Makelaars-saamtrek vir o.16-spanne het Durbanville die beste gevaar deur vierde te eindig, terwyl Durbanville ook by die HS Monumentpark se Fieka-toernooi vir o.15’s die uiteindelike kampioen was ná ’n oorwinning oor HJS Paarl in die eindstryd. In HS Durbanville se Peter Buttner Sports-toernooi vir o.14-spanne is Durbanville eers in die eindstryd deur Paarl Gim gestuit.
. Fairbairn College het in Goodwood die o.19-saamtrek vir die kleiner rugbyskole oorheers en het in die eindstryd maklik met Parklands afgereken.
In ’n toernooi by Fairmont High het Kasselsvlei se o.17-span en Tygerberg-klub se o.15-span die beste gevaar toe hulle eers in die onderskeie eindstryde hul rieme styfgeloop het – in albei gevalle was dit teen Hamlets-klub.